Analize și opinii 


Lucian Sarbu: ““Da' tu de ce nu te-ai făcut 
judecâtor?”. 

Cel mai fals argument pentru care ar trebui să acceptăm ca proștii că unul ca Dănileţ se pensionează la 48 de 
ani cu 25.000 de lei (“impozabili”) în timp ce noi o să mai muncim încă vreo 20 de ani de acum încolo e: “Da' 
tu de ce nu te-ai făcut judecător?”. 

Lăsând la o parte faptul că la 18 ani nu m-am gândit nici măcar o secundă să fac facultatea de drept, pur și 
simplu țara asta nu a avut niciodată nevoie, și nu are nevoie nici acum, de 19 milioane de judecători. Chiar 
presupunând că am fi vrut cu toții să ne facem judecători, tot nu am fi profesat cu toţii. Mai era și mai e nevoie 
și de ingineri, profesori, medici, economiști, artiști, sudori, curieri, programatori, navigatori, stivuitoriști și câte și 
mai câte meserii. 


Pentru toţi ceilalţi, faptul că e posibil ca unii să iasă “la pensie” într-un mod atât de obscen e, pur și simplu, un 
scuipat între ochi. Citeam recent ceea ce zic descreierații ăştia de la NATO: că în 10-20 de ani va trebui să fim 
pregătiți pentru un război cu Rusia. Până să ne batem cu Rusia eu zic că dumnealor ar trebui, unu, să rezolve 
problema demografică, pentru a avea ce carne de tun să cheme la oaste, și doi, să-l cloneze pe Dănileţ, că 
doar unul ca el va merge să-și pună pielea la bătaie pentru o ţară atât de obscen de inegalitară. 


Dacă va merge și ăsta!... 


Autor: Lucian Sarbu 


Despre autor 


ls) 


